Doda san ursprünglich drei Bauangüta gleeng: 's Surhoamaguat, 's Estaraguat und 's Sintlaguatl. 1654 håm do d' Soizburga Domherrn 's Schloss Schäleitn darichtt. D' Inschriftkaruschn vom Bauherrn Johann Dietrich Grof Muggenthal (1655) is am Turm dahoidn. 's Schloss hod spada 'n Domkapitl ghert. 1889 håm d'  Herz-Jesu-Missionare 's Schloss kauft und håm 's zu am Klosta umbaut. 1895 is d' Klostakirchn und 1910 's Gymnasium sowia spada 's Missionsmuseum entståndn. D' Fassadn in da haiding Gstoit is vo 1914.